
Narva Linnavalitsuse 05.04.2006 korraldusega nr 410-k 

kinnitatud Mittetulundusühingute ja sihtasutuste projektidele 

linnaeelarvelise toetuse eraldamise komisjoni koosseisu muutmine 

1. Asjaolud ja menetluse käik

Mittetulundusühingute ja sihtasutuste projektidele linnaeelarvelise toetuse eraldamise komisjon moodustati 13.05.2003.a Narva Linnavalitsuse korraldusega nr 360-k (muudeti Narva Linnavalitsuse 15.10.2003. a  nr 757-k korraldusega, Narva Linnavalitsuse 14.04.2004. a korraldusega nr 292-k ja Narva Linnavalitsuse 20.04.2005. a korraldusega nr 341-k). Narva Linnavalitsuse 05.04.2006 korraldusega  nr 410-k kinnitati Mittetulundusühingute ja sihtasutuste projektidele linnaeelarvelise toetuse eraldamise komisjon uues kooseisus ja muudeti Narva Linnavalitsuse 16.07.2008. a  nr 885-k korraldusega.

Komisjoni tegevuse eesmärgiks on linna eelarves mittetulundusühingute ja sihtasutuste projektide kaasfinantseerimiseks eraldatud raha käsutamine, projektide kaasfinantseerimise taotluse hindamine ja menetlemine. 

Vastavalt Narva Linnavolikogu 20.05.2004.a määrusega nr 25/33 kinnitatud “Mittetulundusühingute ja sihtasutuste projektide kaasfinantseerimise korra” (KO 2004, 163, 1548) punktile 3.3. komisjoni kuulub 9 liiget. Komisjoni liikmete hulgas peavad olema Narva Linnavalitsuse esindajad (3 inimest), Narva Linnavolikogu liikmed (3 inimest), mittetulundussektori esindajad (3 inimest). 

Töö käigus tekkis vajadus muuta komisjoni koosseisu seoses sellega, et Vladimir Naumov ei ole enam Narva mittetulundusühingute ja sihtasutuste Ümarlaua juhatuse esimees ja esitas avaldus palvega arvata teda komisjonist välja. Narva mittetulundusühingute ja sihtasutuste Ümarlaua juhatusega kooskõlastatud uus kandidatuur on  Ida-Viru Ettevõtluskeskuse vabaühenduste konsultant Tatjana Zamorskaja, kellelt on saadud nõusolek olla komisjoni liige. 
2. Õiguslikud alused

Mittetulundusühingute ja sihtasutuste projektide kaasfinantseerimise korra punkti 3.2  kohaselt komisjoni koosseisu kinnitab Narva Linnavalitsus.
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või linna põhimäärusega on pandud täitmiseks valitsusele. Narva linna põhimääruse punktile 5.7.1 kohaselt linnavalitsusel on õigus moodustada oma korraldusega alalisi ja ajutisi komisjone. 

3. Otsus

3.1. Teha muudatus  Mittetulundusühingute ja sihtasutuste projektidele linnaeelarvelise toetuse eraldamise komisjoni koosseisus ja arvata sellest välja: 

Vladimir Naumov.

3.2. Arvata komisjoni koosseisu:

Tatjana Zamorskaja    - Ida-Viru Ettevõtluskeskuse vabaühenduste konsultant.

    4. Otsuse vaidlustamine

4.1. Korraldus jõustub seadusega sätestatud korras. 

4.2. Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul.

